Afsondering: SA skuif dalk vandeesweek na vlak 2 | Maroela Media
Suid-Afrika kan moontlik vandeesweek nog na vlak 2 van die afsonderingstydperk skuif, sou pres. Cyril Ramaphosa die aanbevelings van die forum van direkteurs-generaal van verskeie departemente aanvaar.
Die aanbevelings is Dinsdag aan die kabinet gemaak waarna Ramaphosa glo aanvanklik ingestem het om die land na vlak 2 te skuif. Dit sou behels dat die verbod op tabakprodukte en alkohol opgehef word.
Luidens inligting sou die president die aankondiging Sondagaand maak nadat hy Saterdag met die premiers van die onderskeie provinsies vergader het. Betroubare bronne het egter nou gesê Ramaphosa gaan moontlik vroeër die aankondiging maak. Die alkoholverbod verval boonop op 15 Augustus (Saterdag) en sou die regering dit wou verleng, moet Ramaphosa voor dan 'n aankondiging hieroor maak.
Volgens bronne is dr. Zweli Mkhize, minister van gesondheid, en dr. Nkosazana Dlamini-Zuma, minister van samewerkende regering en tradisionele sake, egter nié te vinde daarvoor dat die verbod op tabakprodukte en alkohol nou al opgehef word nie.
Prof. Salim Abdool Karim, Mkhize se raadgewer rakende Covid-19, het Woensdag aan die media gesê hoewel die aantal infeksies geleidelik daal, het die land 'n bietjie meer tyd nodig voordat dit na vlak 2 kan beweeg.
"Ons het nog 'n paar dae nodig. Maar dit gaan alles in die regte rigting. Ek is optimisties dat ons nou afwaarts neig," het Karim gesê. Mkhize het ook al by navraag gesê die land is nog nie gereed om die alkoholverbod op te hef nie.
Cosatu het vroeër vandeesweek aangedui dat hy ten gunste daarvoor is dat die verbod op tabakprodukte en alkohol opgehef word om werk in dié bedrywe te bewaar.
Natuurlik gaan die klomp daarteen skop en Ramaphosa gaan net sy kop skud en saam stem
Ons word seker nou weer net verniet opgewonde gemaak…
Ja tannie kopdoek SAL dit teenstaan want sy en haar familie is nog te gierig en dink nie aan die mense wat hul werk verloor het agv van haar en haar tjommies se belaglike verbod op sigaret en drank verkope nie. SIEK SPUL!!!!
Asseblief moenie op julle knie val en dankbaar wees dat ons miskien na Vlak 2 beweeg nie. Onthou altyd die laaste 4 maande, en onthou altyd die 3 miljoen mense wat skielik werkloos is, al die besigheide wat hulle deure vir altyd moes toemaak, die honger mense, en veral die honger kinders. Onthou veral in 2021 waaneer julle in daai stembus staan met die merker in die hand, die pyn van 'n useless ANC goverment!
Ai, laat die mense tog wettig rook. Ek hou NIKS van rook nie, eintlik verafsku ek dit… Maar wat nou gebeur, is dat onwettige handel toeneem, dat al meer mense dit aanvaarbaar vind om die wet só te oortree (want die reëls ís immers belaglik)!
SO ONDERMYN ONS NET ONS LAND SE MORALITEIT, en daarvoor gaan ons land nog 'n groot prys betaal – op die ANC se rekening…